Diari Oficial de la Generalitat Valenciana


Sumari del DOGV 5060, del 29-07-2005 (2005/8328)

Resolució de 9 de juny de 2005, del secretari autonòmic de Turisme i director de l'Agència Valenciana del Turisme, de declaració de desistiment de la sol·licitud de posada en funcionament i classificació turística i en conseqüència conclús el procediment iniciat a instàncies de la mercantil Erol Gesting Susane, SL.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8328


Organisme emissor
:   Conselleria de Turisme

Tipus de document
:   Resolució

Resolució de 9 de juny de 2005, del secretari autonòmic de Turisme i director de l'Agència Valenciana del Turisme, de declaració de desistiment de la sol·licitud de posada en funcionament i classificació turística i en conseqüència conclús el procediment iniciat a instàncies de la mercantil Erol Gesting Susane, SL. [2005/X8328]
  
Per no haver sigut possible notificar de forma personal i directa a l'interessat la Resolució de desistiment de la sol·licitud de posada en funcionament i classificació turística i en conseqüència conclús el procediment iniciat a instàncies de la mercantil Erol Gesting Susane, SL, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 de juliol de 2005.- La cap de l'Àrea de Producte: Isabel Palafox Gámir.
  
?Vist l'expedient de sol·licitud d'obertura i classificació turística de l'establiment hoteler del Grup Segon ?León Dormido- (Exp: EH01/2005/25) siti al C/ Gabriel Miró, 2, de Polop de la Marina, iniciat a sol·licitud d'Amparo Ferrándiz García, en representació de la mercantil Erol Gesting Susane, SL, i tenint en compte que:
  
Primer. Que amb data de 31 de març de 2005 va tindre entrada en el Servici Territorial de Turisme d'Alacant la sol·licitud de posada en funcionament i classificació turística de l'establiment hoteler de referència.
  
Segon. Que este Servici Territorial, en constatar l'omissió en l'expedient de certa documentació preceptiva va requerir a la interessada, d'acord amb l'article 26 del Decret 153/1993, de 17 d'agost, regulador dels establiments hotelers de la Comunitat Valenciana, i va concedir-li un termini de deu dies per a la seua presentació, mitjançant escrit notificat el dia 9 de maig de 2005, tot això de conformitat amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant, LRJPAC).
  
Igualment, va indicar-se que, en el cas de no presentar la documentació relacionada en el requeriment i que es dóna per reproduïda, es tindria per desistida de la seua petició.
  
Tercer. Que transcorregut tal termini, la mercantil interessada no va aportar cap document dels que es sol·licitaven.
  
Als anteriors fets, li són d'aplicació els següents
  
Fonaments de dret
  
Primer. Els articles 8.1, 2 i 14.1 de la Llei 3/1998, de 21 de maig, de Turisme de la Comunitat Valenciana, quan consigna, respectivament, la necessària obtenció d'autorització i classificació de l'establiment per a l'exercici de l'activitat turística i que dita autorització s'obtindrà conforme als requisits i seguint el procediment reglamentàriament determinat.
  
Segon. Els articles 25.1 i 26 del Decret 153/1993, de 17 d'agost, del Govern Valencià, regulador dels establiments hotelers de la Comunitat Valenciana, en allò referit a la documentació que preceptivament ha de concórrer en un expedient de sol·licitud de posada en funcionament i classificació turística d'un establiment hoteler.
  
Tercer. L'article 71.1 de la LRJPAC, en tant que legitima a l'administració, davant la falta de presentació de tots els documents preceptius que hagen de figurar en l'expedient i previ requeriment, a tindre per desistit de la sol·licitud a l'interessat.
  
Quart. L'article 42.1, segon paràgraf, de la LRJPAC, quan preceptua que ?en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables?.
  
Per tot el susdit, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre (DOGV de 13.10.2004), resol:
  
Declarar el desistiment de la sol·licitud de posada en funcionament i classificació turística de l'establiment hoteler al·ludit anteriorment i, en conseqüència, conclús el procediment iniciat a instància d'Amparo Ferrándiz García, en representació de la mercantil Erol Gesting Susane, SL, procedint-se a l'arxiu de les actuacions.
  
Cosa que es notifica de conformitat amb el que disposen els articles 58 i 59 de la LRJPAC.
  
Contra la present resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.